聖公會置富始南小學

聖公會置富始南小學係香港一間位於香港仔置富花園附近嘅津貼全日制小學。

學校背景 
聖公會置富始南小學前身係聖公會始南小學，隸屬聖公會小學監理委員會，得首任校監周效良先生捐助，喺1957年創辦，個名源自周效良嘅先祖父周始南，原校校址喺黃竹坑新圍村三號。1964年學校搬去田灣邨第十、十一座八樓。1981年獲教育局撥出置富花園校舍，1982年搬入去，並發展至上下午部共四十九班。

為實施全日制辦學理念，學校喺前任校監周近智律師同梁貫成博士領導下，由1999年度開始，上、下午校分拆為兩間全日制小學，下午校留喺置富校舍，並命名為「聖公會置富始南小學」。

校舍新翼喺2004年度學校開放日落成啟用。

歷任校長
 曹潤冰總校長 
 曾玉珍總校長

聖公會置富始南小學

香港聖公會學校
香港小學